Politechnika Ślōnskŏ na przodku rankingu nojlepszych szkōł w Polsce
Dwa kerunki sztudiōw kludzōne na Politechnice Ślōnskij: inżynieryjŏ strzodowiska na Wydziale Inżynieryje Strzodowiska i Ynergetyki jak tyż logistyka na Wydziale Ôrganizacyje i Regyrowaniŏ – ôstały ôcyniōne za nojlepsze w Polsce w Rankingu Sztudiōw Inżynierskich Perspektywy 2018.
Wszyjske 5 kerunkōw kludzōnych na Politechnice Ślōnskij znŏdło sie w tym roku na przodku rankingu we swojich kategoryjach. Na drugim placu bōł sie transport na Wydziale Transportu, a na trzecim biotechnologijŏ kludzōnŏ na Wydziale Autōmatyki, Elektrōniki i Informatyki jak tyż elektrotechnika na Wydziale Elektrycznym.
Uczelnia znŏdła sie w piyrszyj sztwōrce nojlepszych szkōł technicznych. W latosij edycyji nojwiyncyj wydziałōw w piyrszyj trōjce kożdyj z 21 rankingowanych dyscyplin sztudiōw technicznych miały sztyry uczelnie: Politechnika Warszawskŏ (10 wydziałōw na piyrszym placu, 7 – na drugim, 4 – na trzecim), Akadymijŏ Gōrniczo-Hutniczŏ m. Stanisława Staszica w Krakowie (ôdpednio: 8-7-2), Politechnika Ślōnskŏ (2-1-2) i Politechnika Wrocławskŏ (1-4-5) – czytōmy na strōnie Perspektyw.
W Rankingu Sztudiōw Inżynierskich Perspektywy 2018 ôcyniōno było 21 dyscyplin sztudiōw technicznych. Do jejich ôcyny ôstało użytych 12 skŏźnikōw pogrupowanych we sześ kryteriōw: prestiż, absolwynciŏ na rynku pracy, potyncjoł akadymicki, efektywność naukowŏ, potyncjoł dydaktyczny, innowacyjność. Ranking Sztudiōw Inżynierskich Perspektywy 2018 to piyrszy w rankingowej historyji Perspektyw ekstra ranking, adresowany do precyzyjnie ôbranyj grupy ôdbiyrŏczōw, co nimi sōm ambitni kandydaciŏ na sztudyja techniczne, zainteresowani dostaniym tytułu inżyniera i magistra inżyniera na nojbarzij rynōmowanych wydziałach polskich szkōł technicznych.
Fotografijŏ na wiyrchu: Konrad Kurzacz / Wikimedia Commons
szl_Latn szl_Latn szl_Latn szl_Latn szl_Latn vec_Latn